APSTIPRINĀTS  
ar AS Latvijas valsts meži

09.09.2013. rīkojumu Nr. 3.1-1.1\_0075\_101\_13\_43

**Nolikums par AS Latvijas valsts meži (LVM) stipendiju piešķiršanu augstskolu studentiem**

1. Stipendijas tiek piešķirtas izcilākajiem bakalaura (sākot no 2. kursa) un maģistra programmu studentiem, kuri mācību procesa ietvaros uzrādījuši labus un teicamus rezultātus, ar iegūto vidējo vērtējumu ne zemāku par 7,5, aktīvi piedalās augstskolas sabiedriskajā dzīvē un studijās īpašu vērību pievērš šādām jomām

Vides izglītība un komunikācija

Dabas aizsardzība

* meža ekoloģija

Meža apsaimniekošana

* meža selekcija un audu kultūras
* meža apsaimniekošanas plānošana
* mežizstrādes plānošana, vadība un meža infrastruktūra
* loģistikas pārvaldība

Koksnes izmantošana

* ķīmiskā pārstrāde
* kokapstrāde
* koksnes izmantošana būvniecībā

Zemes dzīļu resursu apsaimniekošana

* karjeru izveide un apsaimniekošana

Ģeogrāfiskās informācijas sistēmas mežsaimniecībā

* tālizpētes datu izmantošana mežsaimniecībā

1. Stipendijas tiek piešķirtas uz vienu mācību gadu, par to noslēdzot līgumu par stipendijas piešķiršanu.
2. 2013./2014. m.g. stipendijas netiek piešķirtas iepriekšējo gadu LVM stipendiātiem.
   1. Stipendijas apmērs 2013./2014. m.g. ir 90 Ls/mēnesī. No šīs summas tiek ieturēts iedzīvotāju ienākuma nodoklis.
3. Stipendijas tiek izsludinātas ar paziņojumu LVM interneta mājas lapā, augstskolās un plašsaziņas līdzekļos. Pieteikuma vēstule un nolikums par stipendiju piešķiršanu atrodami LVM interneta mājas lapā.
4. Savu kandidatūru stipendijai var pieteikt atbilstoši konkrētajā gadā izsludinātajām jomām, iesniedzot elektroniski uz e-pasta adresi [stipendija@lvm.lv](mailto:stipendija@lvm.lv) sekojošus dokumentus:
   1. aizpildītu pieteikuma vēstuli (pielikumā);
   2. CV;
   3. augstskolas apstiprinātu dokumentu ar norādītu vidējo vērtējumu par iepriekšējo studiju gadu bakalaura programmu un maģistra programmu studentiem, sākot no 2.kursa
   4. diploma kopiju - maģistra programmu 1.kursa studentiem
5. Stipendiātu atlases posmi
   1. iesniegto dokumentu izskatīšana;
   2. vidējās atzīmes novērtējums
   3. augstskolas rekomendācijas pieprasīšana, pēc nepieciešamības 2.kārtā
   4. saruna ar izvēlētajiem pretendentiem par konkrētās studiju programmas un specializācijas izvēli un tālākiem mērķiem saistībā ar to;
   5. atbilstošāko stipendiātu izvēle.
6. Stipendijas piešķiršanas kritēriji
   1. vidējais vērtējums, kas nav zemāks par 7,5;
   2. stipendijas saņemšanas motivācija atbilstoša meža nozares specifika;
   3. pozitīva augstskolas rekomendācija.
7. Nākošajam atlases posmam tie netiek virzīti pieteikumi
   1. ja trūks kāds no 6.punktā minētajiem dokumentiem, vai tie aizpildīti nepilnīgi;
   2. dokumenti nav iesniegti noteiktajā termiņā.
8. Visos atlases posmos, izvērtējot stipendiātus, priekšroka tiek dota stipendiātiem ar augstāku vidējo vērtējumu.
9. Stipendiju izmaksa tiek pārtraukta, ja stipendiāts:
   1. nav sekmīgi nokārtojis semestri (vidējais vērtējums zemāks par 7,5)
   2. katra semestra beigās nav iesniedzis izziņu LVM par attiecīgā semestra mācību programmas sekmīgu apguvi (rudens sesija – līdz 30.janvārim, pavasara sesija – līdz 30.jūlijam
   3. pārtraucis studijas;
   4. nav piedalījies LVM organizētajās apmācības programmās.

Pārtrauktā stipendijas apmaksa netiek atjaunota līdz mācību gada beigām.

1. Stipendiāta un LVM pienākumi, atbildības un stipendijas izmaksas kārtība noteikti līgumā par stipendiju piešķiršanu.
2. Lēmumu par stipendiju piešķiršanu pieņem komisija, kas apstiprināta ar prezidenta rīkojumu.